અમદાવાદ: ગુજરાતે ઔદ્યોગિક વિકાસથી પેદા થનારી નોકરીઓમાં પીછેહટ કરી હોવાનું પ્રમાણપત્ર દેશ અને દુનિયાની નામાંકિત સંસ્થાઓ આપે છે છતાં રાજય સરકાર નંબર વન ના દાવા કરી રાજયના યુવાનોને ભરમાવતી હોવાનો આક્ષેપ કરતાં ગુજરાત કોંગ્રેસના મહામંત્રી અને પ્રવકતા નીશીત વ્યાસે જણાવ્યું હતું કે, ગુજરાતમાં ૨૦૧૧માં જયારે પાંચમુ વાઈબ્રન્ટ થયું હતું ત્યારે સરકારે રાજયમાં ૨૦ લાખ નવી રોજગારીની તકોનું સર્જન થશે તેમ કહ્યું હતું પરંતુ પાંચ વર્ષ પસાર થવા છતાં ૫૦ હજાર યુવાનોને પણ રોજગારી મળી નથી. અમેરિકાની કેલિફોર્નિયા યુનિવર્સિટીના અર્થશાસ્ત્રના પ્રોફેસર પ્રણવ બર્ધને ભારતની નરેન્દ્ર મોદીની એનડીએ સરકાર તેમજ ગુજરાતની આનંદીબહેનની આંખો ખોલતો ચોંકાવનારો ઘટસ્ફોટ કર્યો છે.ગુજરાતમાં ઉદ્યોગોને કૃષિ કરતાં સાત ગણી સબસિડી આપવામાં આવી છે પણ તેનાથી રોજગારીનું સર્જન થયું નથી.